
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Ανάκληση της αναγκαστικής απαλλοτρίωσης που κηρύχθηκε με την 
1026723/2009/0010/30.3.90 (ΦΕΚ 210/10.4.90 τ.Δ') 
κοινή υπουργική απόφαση για την ανέγερση διδακτηρίου του 4ου 
Νηπιαγωγείου Ελληνικού. 


ΠΟΛΕΟΔΟΜΙΑ 

ΑΠΟΦΑΣΕΙΣ 

Άρση και επανεπιβολή απαλλοτρίωσης σε τμήμα του Ο.Τ. που ορί¬ 
ζεται από τις οδούς Κορυτσάς - Πάρου - Πεντέλης και Σίφνου 
Δήμου Αγ. Παρασκευής Αττικής. 


Τροποποίηση ρυμοτομικού σχεδίου Δήμου Αγίας Παρασκευής Αττι¬ 
κής για το χαρακτηρισμό τμήματος του Ο.Τ. 257 ως χώρου 
σχολικού. 


Αναστολή χορήγησης οικοδομικών αδειών στο Ο.Τ. 740-742 του 
ρυμοτομικού σχεδίου Νέων Λιοσίων. 


Αναγνώριση του δρόμου που βρίσκεται στο οικοδ. τετράγωνο προϋ- 
πάρχοντος του 1923 μέσα στο εγκεκριμένο ρυμοτομικό σχέδιο 
Πάτρας Ν. Αχαΐας. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1098316/698 2/00 10 (1) 

Ανάκληση της αναγκαστικής απαλλοτρίωσης που κηρύχθηκε με την 

1026723/2009/0010/30.3.90 (ΦΕΚ 210/10.4.90 τ.Δ’) κοινή 

υπουργική απόφαση για την ανέγερση διδακτηρίου του 4ου Νηπια¬ 
γωγείου Ελληνικού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 1 του άρθρου 12 του Ν.Δ. 797/1971 «περί 
αναγκαστικών απαλλοτριώσεων». 

2. Την .1026723/2009/0010/30.3.90 (ΦΕΚ 210/10.4.90 
τ.Δ') κοινή υπουργική απόφαση, σχετικά με την κήρυξη αναγκαστικής 
απαλλοτρίωσης για την ανέγερση διδακτηρίου του 4ου Νηπιαγωγείου 
Ελληνικού. 

3. Το από 30.7.91 απόσπασμα πρακτικού από τη συνεδρίαση του 
Δ.Σ. του ΟΣΚ με αριθ. 1752. 

4. Την Υ.1489/1076692/1224/0006Α'/23.8.91 κοινή από¬ 
φαση του Πρωθυπουργού και του Υπουργού Οικονομικών (ΦΕΚ 692/ 
26.8.91 τ.Β), σχετικά με ανάθεση αρμοδιοτήτων στον Υφυπουργό Οι¬ 
κονομικών, αποφασίζουμε: 

Ανακαλούμε την αναγκαστική απαλλοτρίωση που κηρύχθηκε με την 
1026723/2009/0010/30.3.90 (ΦΕΚ 210/10.4.90 τ.Δ') κοινή 
υπουργική απόφαση, για την ανέγερση διδακτηρίου του 4ου Νηπιαγω¬ 
γείου Ελληνικού ως προς ολόκληρη την έκταση, εμβαδού 492 μ 2 που 
φαίνεται στο με κλίμακα 1:200 από Ιουνίου 1988 κτηματολογικό διά¬ 
γραμμα - Πίνακα του Πολιτ. Μηχανικού Ν. Κουκα, το οποίο έχει θεω¬ 
ρήσει για τη Δ/νση Γηπέδων του Ο.Σ.Κ. ο τοπογρ. Μηχανικός Γ. Μορ- 
φόπουλος, γιατί η έκταση αυτή δε χρειάζεται για το σκοπό που απαλλο¬ 
τριώθηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Νοεμβρίου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Κ. Γ. ΓΙΑΤΡΑΚΟΣ Γ. ΣΟΥΦΛΙ ΑΣ 

' ' ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6744/256/91 (2) 

Αρση και επανεπιβολή απαλλοτρίωσης σε τμήμα του Ο.Τ. που ορίζεται 
από τις οδούς Κορυτσάς - Πάρου - Πεντέλης και Σίφνου Δήμου Αγ. 
Παρασκευής Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους» όπως τροποποιήθηκε και συμπληρώθηκε μεταγε¬ 
νέστερα με το Ν.Δ. 532/70. 

2. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν μεταγενέστερα με το 

Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 


μπληρώθηκαν με το Ν.Δ. 1018/71. 

4. Τις διατάξεις του Π.Δ. 183/86 (ΦΕΚ 70/Α/86) περί εγκρίσεως 
τροποποιήσεων σχεδίων πόλεων. 

5. Την υπ’ αριθμ. 181/90 απόφαση του Δ.Σ. Δήμου Αγ. Παρα¬ 
σκευής. 

6. Το πρακτικό 14 της 31ης συνεδρίας από 26.9.91 του ΣΧΟΠ, 
αποφασίζουμε: 

Εγκρίνουμε την άρση και επανεπιβολή της απαλλοτρίωσης σε τμήμα 
του Ο.Τ. που ορίζεται από τις οδούς Κορυτσάς - Πάρου - Πεντέλης και 
Σίφνου Δήμου Αγ. Παρασκευής όπως απεικονίζεται στο τοπογραφικό 
διάγραμμα που συνοδεύει την παρούσα απόφαση. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αγία Παρασκευή, 23 Οκτωβρίου 1991 
Ο Νομάρχης 

Ε. ΧΑΡΑΛΑΜΠΙΔΗΣ 

Αριθ. 25077/794/90 (3) 

Τροποποίηση ρυμοτομικού σχεδίου Δήμου Αγίας Παρασκευής Αττικής 
για το χαρακτηρισμό τμήματος του Ο.Τ. 257 ως χώρου σχολικού. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους» όπως τροποποιήθηκε και συμπληρώθηκε μεταγε¬ 
νέστερα με το Ν.Δ. 532/70. 

2. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν μεταγενέστερα με το 

Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 


4. Τις διατάξεις του Π.Δ. 183/86 (ΦΕΚ 70/Α/86) περί εγκρίσεως 
τροποποιήσεων σχεδίων πόλεων. 

5. Την υπ’ αριθμ. 100/90 απόφαση του Δ.Σ. Αγ. Παρασκευής. 

6. Το πρακτικό 7 της 3ης συνεδρίας από 17.1.91 του ΣΧΟΠ, απο¬ 
φασίζουμε: 

Εγκρίνουμε την τροποποίηση του ρυμοτομικού σχεδίου Δήμου Αγ. 
Παρασκευής για το χαρακτηρισμό τμήματος του Ο.Τ. 257 ως χώρου 
σχολικού για την ανέγερση νηπιαγωγείου όπως απεικονίζεται στο τοπο¬ 
γραφικό διάγραμμα που συνοδεύει την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνησεως. 

Αγία Παρασκευή, 23 Οκτωβρίου 1991 

Ο Νομάρχης 
Ε. ΧΑΡΑΛΑΜΠΙΔΗΣ 

Αριθ. οίχ. 22047/19 10 (4) 

Αναστολή χορήγησης οικοδομικών αδειών στο Ο.Τ, 740-742 του ρυ¬ 
μοτομικού σχεδίου Νέων Λιοσίων. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος όπως μεταγενέστερα 
τροποποιήθηκαν και συμπληρώθηκαν και ειδικώτερα το άρθρο 8. 

2. Τις διατάξεις του Α.Ν. 314/68 (ΦΕΚ 47/Α), όπως μεταγενέ¬ 
στερα τροποποιήθηκαν με το Ν.Δ. 1018/71 (ΦΕΚ 220/Α). 

.3. Τις διατάξεις του Ν. 1512/85 (ΦΕΚ 4/Α) και ειδικώτερα την 
παρ. 15 του άρθρου 8. 

4. Τις διατάξεις του υπ’ αρ. 183/86 Π.Δ. (ΦΕΚ 70/Α). 

5. Την υπ’ αρ. Γ4δ/15883/1903/8.2.88'κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

6. Την υπ’ αρ. 298/11.7.91 γνωμοδότηση του Δημοτικού Συμβου¬ 
λίου Ν. Λιοσίων. 

7. Την υπ’ αρ. 35/91 (θέμα 24ο) γνωμοδότηση του Συμβουλίου 
ΧΟΠ Νομού Δυτ. Αττικής, αποφασίζουμε: 


Άρθρο 1 

Εγκρίνεται η αναστολή χορήγησης οικοδομικών αδειών για έξη (6) 
μήνες στο Ο.Τ. 740-742 του ρυμοτομικού σχεδίου Νέων Λιοσίων, 
όπως φαίνεται στο σχετικό πρωτότυπο σχεδιάγραμμα σε κλίμακα 
1:500 που έχει θεωρηθεί από τον Δ/ντή της Δ/νσης Πολεοδομίας Δυτ. 
Αττικής και που το συνοπτικό του αντίτυπο: α)δημοσιεύεται με αυτή την 
απόφαση και β)θα αναρτηθεί για 15 ημέρες στα γραφεία της Δ/νσης 
Πολεοδομίας Δυτ. Αττικής, μετά τη δημοσίευση αυτής της απόφασης 
στην Εφημερίδα της Κυβερνήσεως. 

Άρθρο 2 

Η ισχύς αυτής της απόφασης αρχίζει από την ημερομηνία δημοσίευ¬ 
σης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 4 Νοεμβρίου 1991 
Ο Νομάρχης 

ΑΘΑΝΑΣΙΟΣ Κ. ΜΠΟΥΡΑΣ . . 

Αριθ. X 10963 (5) 

Αναγνώριση του δρόμου που βρίσκεται στο οικοδ. τετράγωνο προϋπάρ- 

χοντος του 1923 μέσα στο εγκεκριμένο ρυμοτομικό σχέδιο Πάτρας 

Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
και τις ίδιες του από 28.6.55 Β.Δ. περί εξαιρέσεως από της αρμοδιότη¬ 
τας των Νομαρχών μερικών αντικειμένων αρμοδιότητας του Υπουργού 
Δ.Ε. 

2. Τις δ/ξεις του Ν.Δ 712/70 και εκείνες του Β.Δ. 677/71 περί 
τροποποιήσεως και συμπληρώσεως του Β.Δ. 712/70. 

3. Τις δ/ξεις του Ν.Δ. 532/70 περί συμπληρώσεως των δ/ξεων 
περί διοικητικής αποκεντρώσεως. 

4. Τον Ν. 1032/80 περί συστάσεως του Υπουργείου Χ.Ο.Π. 

5. Τον Ν. 1232/82 (ΦΕΚ 22Α) περί επαναφοράς σε ισχύ τροποποί¬ 
ηση και συμπλήρωση των δ/ξεων του Ν.Δ. 4352/64 και άλλες δ/ξεις. 

6. Τις 13905/721/24.6.82 και 24712/1248/21.6.82 κοινές 
αποφάσεις των Υπουργών Προεδρίας και Χ.Ο.Π. 


7. Το αρ. 20 του Ν.Δ. 17.7.1923 ΦΕΚ 228Α/16.8.23 περί σχε¬ 
δίων πόλεων και την Ε 34/20014/16.6.77 της Υπηρεσίας Οικισμού 
σχετικά με ιδιωτικές οδούς που προϋπάρχουν του έτους 1923. 

8. Το X 10815/91 έγγραφο του Τμήματος Πολεοδομίας και Πολε- 
οδομικών Εφαρμογών στο Συμβούλιο ΧΟΠ Νομαρχίας Αχαΐας όπου 
εκφράζεται η άποψη του για το θέμα. 

9. Την γνωμοδότηση του Συμβουλίου ΧΟΠ Ν. Αχαΐας που διατυπώ¬ 
θηκε με το 16/199 Γ πρακτικό του θέμα 6ο, αποφασίζουμε: 

Αναγνωρίζουμε σαν προϋπάρχουσες του έτους 1923 την πάροδο Λ9 
και 1Ζ που βρίσκονται μεταξύ των οδών Μαιζώνος και Κορίνθου και 
όπως αναλυτικά φαίνονται στο συνημμένο τοπογραφικό διάγραμμα κλί¬ 
μακας 1:200. 

Η παρούσα απόφαση μαζί με το τοπογραφικό διάγραμμα να δημο- 
αιευθεί στην Εφημερίδα της Κυβερνήσεως που από την ημέρα της δημο¬ 
σίευσης αρχίζει η ισχύς της παρούσης. 

Πάτρα, 4 Νοεμβρίου 1991 

Με εντολή Νομάρχη 
Ο Προϊστάμενος Πολ/μίας 
ΠΑΝΑΓ. ΓΟΥΝΑΡΟΠΟΥΛΟΣ 

